Alessandro és családja a tökéletes vendéglátó: a legbarátságosabb, legbefogadóbb, legkedvesebb, legsegítőkészebb, legrugalmasabb család, akit eddig megismertem. Beengedtek az otthonukba és az életükbe erre az egy hónapra, amelyért nem győzök hálát és köszönetet mondani nekik! Bármilyen kérdéssel, kéréssel fordultam hozzájuk, azonnal segítettek. A közös beszélgetéseknek, együtt-főzésnek, vacsoráknak köszönhetően az olasz nyelvtudásom is rohamosan fejlődött.
A lakás minden várakozásomat felülmúlta: bármikor elcserélném a sajátommal! Tágas, világos, tiszta, új, kényelmes helyiségek és bútorok, tökéletesen felszerelt konyha és fürdőszoba, kényelmes igazi ágy! Rendkívül hangulatos, otthonos az egész! És az ablakból látszik a gyönyörűen rendben tartott udvar, amely Alessandro és családja gondos munkájának köszönhető: szőlő és olajfák. Csodálatos! Az egész birtok a többi ingatlannal rendkívül igényes, látszik, hogy mennyire fontos a házigazdáknak.
Én úgy gondolom, hogy Firenze lehető legjobb pontján található: a déli városszélen, ahol már-már olyan érzésünk lehet, hogy valahol a toszkán vidéken vagyunk, pedig biciklivel mindössze 10 perc alatt a város szívében, a Ponte Vecchio-nál lehetünk. De ha valaki nem kedveli a biciklit, sűrűn közlekedik 3 buszjárat, amik a központig visznek. 2 utcányira található pékség, cukrászda, étterem, bar és a közelben egy nagy szupermarket. Minden, amire szükség lehet.
Röviden: ha valaki barátságos házigazdák csendes, otthonos, igazi toszkán hangulatú apartmanjából elindulva szeretné bejárni Firenzét és Toszkánát, csakis Alessandro apartmanját válassza!